**Zmluva o dielo**

 **uzatvorená v zmysle § 536 a nasl. Obchodného zákonníka**

**I. Zmluvné strany**

**Zhotoviteľ:**

Sídlo:

IČO:

IČ DPH:

DIČ:

Bankové spojenie:

IBAN:

Zapísaný: Okresného súdu , oddiel: , vložka

Zastúpený: konateľ

Email:

(ďalej len „Zhotoviteľ“)

a

**Objednávateľ: LYCOS – Trnavské sladovne, spol. s r.o.**

Sídlo: Sladovnícka 15, 917 01 Trnava

IČO: 35 782 803

IČ DPH: SK2020277545

DIČ: 2020277545

Bankové spojenie: UniCredit Bank Czech Republic and Slovakia, a.s.

IBAN: SK6511110000006618688019

Zapísaný: Okresného súdu Trnava, oddiel: Sro, vložka 13512/T

Zastúpený: Ing. Martin Mäsiar, konateľ

(ďalej len „Objednávateľ“)

**II. Zhotovenie diela**

1. Objednávateľ a Zhotoviteľ uzatvárajú túto zmluvu ako výsledok výberu dodávateľa v súlade s „Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020“ v platnom znení.
2. Zhotoviteľ sa zaväzuje pre Objednávateľa zrealizovať dielo s názvom **„Automatizácia príjmu jačmeňa“** v súlade s Prílohou č.1 Špecifikácia predmetu zákazky, ktorá tvorí neoddeliteľnú súčasť tejto Zmluvy o Dielo (ďalej len ZoD), a Prílohou č.3 k tejto zmluve.
3. Objednávateľ sa zaväzuje dielo podľa bodu 1. prevziať a zaplatiť za podmienok tejto ZoD.

**III. Čas plnenia**

1. Odovzdanie priestorov pre montáž technológie: na základe výzvy na odovzdanie a prevzatie priestorov pre montáž technológie od Objednávateľa je Zhotoviteľ povinný prevziať priestory pre montáž technológie do 10 kalendárnych dní odo dňa doručenia tejto výzvy. V prípade porušenia povinnosti Zhotoviteľa podľa predchádzajúcej vety je Objednávateľ oprávnený od zmluvy odstúpiť.
2. Kompletné dodanie vrátane montáže, nastavenia, programovania a skúšobnej prevádzky potvrdzujúcej splnenie kritérií funkčnosti v zmysle alebo na základe tejto zmluvy, alebo konkrétnych podmienok v zmysle príloh tejto zmluvy a v zmysle špecifikácie predmetu zákazky: **do 14 mesiacov od účinnosti tejto zmluvy.**
3. Ak Zhotoviteľ nedodá kompletný predmet tejto zmluvy o dielo tak ako je uvedený v Prílohe č. 1 Špecifikácia predmetu zákazky, resp. svojvoľne zmení bez súhlasu Objednávateľa akýkoľvek technický, výkonnostný, alebo iný parameter dodaného diela má Objednávateľ právo na zmluvnú pokutu vo výške neposkytnutého nenávratného finančného príspevku (ďalej len NFP) z celkovej hodnoty príslušného diela uvedeného v Prílohe č. 1, čo predstavuje náhradu škody Objednávateľa vyplývajúcu z nezískania resp. neschválenia výdavkov prostredníctvom NFP poskytovateľom na základe zmluvy o poskytnutí NFP.

**IV. Cena**

1. Celková cena je stanovená na základe predloženej ponuky ako súčasť výberu dodávateľa a podľa priloženej špecifikácie, ktorá je neoddeliteľnou súčasťou tejto ZoD ako Príloha č.1 Špecifikácia predmetu zákazky a zároveň v súlade s podkladmi uvedenými v článku II. bod 2. Uvedená celková cena diela je maximálna a nemožno ju prekročiť.

Celková cena bez DPH: ......................€

 DPH 20 %: ......................€

Celková cena vrátane DPH: ......................€

 Slovom: ................................................................. € s DPH

1. Cena naviac prác vyžiadaných Objednávateľom počas realizácie sa určí primerane podľa § 549 OZ, pričom vykonanie naviac prác ako aj ich cenu zmluvné strany záväzne upravia v písomnom dodatku k tejto zmluve na základe odsúhlasenia oboma zmluvnými stranami.

**V. Fakturácia a platobné podmienky**

1. Zhotoviteľ má nárok na zaplatenie záloh na cenu diela v zmysle odsekov 2 až 4 tejto zmluvy.
2. Zhotoviteľ má nárok na zaplatenie zálohy **vo výške 30% z ceny diela bez DPH** na základe vystavenej predfaktúry (zálohovej faktúry), pričom predfaktúru má právo Zhotoviteľ vystaviť najskôr v deň prevzatia priestorov pre montáž technológie diela.
3. Zhotoviteľ má nárok na zaplatenie zálohy **vo výške 50 % z časti ceny diela bez DPH** **zodpovedajúcej príslušnému bloku** **tvoriacemu časť diela podľa ZoD** na základe vystavenej predfaktúry (zálohovej faktúry) vzťahujúcej sa na príslušný blok tvoriaci časť diela podľa ZoD, ktorej sa predfaktúra týka, a ktorú má právo Zhotoviteľ **vystaviť najskôr v deň protokolárneho ukončenia bezporuchovej skúšobnej prevádzky príslušného bloku** tvoriaceho časť diela podľa ZoD. Ustanovenie predchádzajúcej vety sa použije primerane na každý ucelený blok tvoriaci časť diela podľa ZoD.
4. Zhotoviteľ má nárok na doplatenie celkovej ceny za dielo na základe vystavenej záverečnej faktúry, v ktorej zúčtuje zálohy, po kompletnom dodaní diela, na základe písomného protokolu o odovzdaní a prevzatí diela po preukázaní jeho **bezporuchovej plnej súbežnej prevádzky všetkých blokov** tvoriacich dielo podľa ZoD, trvajúcej nepretržite v dobe 30 dní**,** a splnení zmluvne dohodnutých parametrov diela.
5. Splatnosť zálohových faktúr je 30 kalendárnych dní a záverečnej faktúry je do 60 kalendárnych dní odo dňa jej doručenia Objednávateľovi, a to výlučne bezhotovostným prevodom na účet Zhotoviteľa uvedený v tejto ZoD.
6. Faktúry musia obsahovať náležitosti podľa platných právnych predpisov a tejto ZoD. Prílohou záverečnej faktúry vystavenej Zhotoviteľom musí byť písomný protokol o kompletnom dodaní diela. Faktúry budú doručené Objednávateľovi v 4 origináloch.
7. V prípade, že doručené faktúry nebudú vystavené správne, je Objednávateľ oprávnený predmetnú faktúru vrátiť. Zhotoviteľ je povinný vystaviť novú faktúru a doručiť ju Objednávateľovi s uvedením novej lehoty jej splatnosti.
8. Zhotoviteľ zároveň vyhlasuje, že v prípade, ak mu zákon o DPH ukladá povinnosť zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa tejto ZoD, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.

**VI. Zhotovenie a odovzdanie diela**

1. Zhotoviteľ si splní povinnosť vykonať dielo riadnym ukončením a odovzdaním diela Objednávateľovi t.j. po kompletnom dodaní na základe písomného protokolu o odovzdaní a prevzatí diela po preukázaní jeho **bezporuchovej** plnej prevádzky trvajúcej nepretržite v dobe 30 dní. Pre ukončenie a odovzdanie diela platia ustanovenia § 554 ods. 1, 3 a 5 a § 555 OZ, pokiaľ nie je v tejto ZoD upravené inak.
2. Zhotoviteľ dodáva veci na vykonanie diela postupne v poradí a termínoch podľa dohody s Objednávateľom tak, aby nedošlo k narušeniu hladkého chodu výrobnej linky a kvality výroby za spolupôsobenia Objednávateľa podľa článku VII. tejto zmluvy.

**VII. Spolupôsobenie Objednávateľa**

1. Objednávateľ odovzdá Zhotoviteľovi priestory k zahájeniu prác najneskôr do 10 kalendárnych dní po doručení výzvy na odovzdanie a prevzatie priestorov pre montáž technológie Zhotoviteľovi.
2. Objednávateľ umožní Zhotoviteľovi dielo realizovať podľa časového harmonogramu tvoriaceho prílohu č. 4 tejto ZoD.
3. Omeškanie Objednávateľa s prevzatím riadne zhotoveného diela je omeškaním Objednávateľa podľa § 370 OZ s dôsledkami podľa § 371 až § 373 OZ. Objednávateľ preberá dielo aj s prípadnými drobnými nedorobkami, ktoré nebránia riadnemu využívaniu diela, ak sa ich Zhotoviteľ zaviaže v Protokole o odovzdaní a prevzatí diela odstrániť v primeranej lehote (maximálne však 7 dní). V prípade, ak Objednávateľ podľa Protokolu o odovzdaní a prevzatí diela prevezme dielo s vadami, je Objednávateľ oprávnený uplatniť zádržné právo k sume vo výške 10% z ceny diela (bez DPH) až do odstránenia zistených vád.
4. Objednávateľ v rámci zaistenia bezpečnosti prác zabezpečí oboznámenie pracovníkov Zhotoviteľa pred začatím prác s bezpečnostnými predpismi pre prevádzku na mieste montáže.

**VIII. Nebezpečie škody a výhrada vlastníctva**

1. Objednávateľ nadobúda vlastnícke práva k predmetu zmluvy po jeho dodaní, inštalácii a úhrade v súlade s platobnými podmienkami v tejto ZoD, ak v tejto zmluve nie je uvedené inak.
2. Nebezpečie škody na predmete plnenia prechádza na Objednávateľa dňom jeho protokolárneho odovzdania a prevzatia v mieste plnenia.
3. Zhotoviteľ prehlasuje, že všetok materiál, ktorý bude použitý na vykonanie diela, je výlučným vlastníctvom Zhotoviteľa.

**IX. Odstúpenie od zmluvy a zrušenie zmluvy**

1. Objednávateľ je oprávnený od tejto zmluvy odstúpiť, najmä ak:
2. Zhotoviteľ vstúpi do likvidácie, na jeho majetok bude vyhlásený konkurz, reštrukturalizácia,
3. sa Zhotoviteľ dostane do omeškania s prevzatím priestorov pre montáž technológie,
4. Zhotoviteľ zmení parametre zariadení, ktorých použitie nebolo vopred odsúhlasené Objednávateľom,
5. Zhotoviteľ bez písomného súhlasu Objednávateľa postúpi práva a záväzky z tejto zmluvy v rozpore s touto zmluvou na tretiu osobu; pre vylúčenie pochybností, Zhotoviteľ nie je oprávnený postúpiť práva a záväzky z tejto zmluvy na tretiu osobu bez predchádzajúceho písomného súhlasu Objednávateľa. ak v zmluve nie je uvedené inak,
6. Zhotoviteľ je v omeškaní s dodaním diela podľa tejto zmluvy o viac ako 30 dní,
7. Zhotoviteľ vykoná zmenu pri plnení tejto ZoD bez predchádzajúceho písomného súhlasu Objednávateľa,
8. vzniknú nepredvídané okolnosti na strane Zhotoviteľa, ktoré zásadne zmenia podmienky plnenia tejto ZoD a súčasne sa nejedná o okolnosti vylučujúce zodpovednosť Zhotoviteľa,
9. je preukázané porušenie právnych predpisov SR a ES v rámci realizácie aktivít tejto ZoD súvisiacich s činnosťou Zhotoviteľa,
10. Zhotoviteľ poskytne nepravdivé alebo zavádzajúce informácie alebo neposkytne informácie požadované Objednávateľom alebo neposkytne informácie v súlade s podmienkami tejto ZoD.
11. Zhotoviteľ je oprávnený od tejto zmluvy odstúpiť, ak:
12. Objednávateľ vstúpi do likvidácie, na jeho majetok bude vyhlásený konkurz, reštrukturalizácia,
13. Objednávateľ neposkytne Zhotoviteľovi spolupôsobenie dohodnuté v tejto ZoD ani v dodatočne primeranej lehote určenej písomnou formou a toto neposkytnutie spolupôsobenia zmarí Zhotoviteľovi možnosť vykonať plnenie podľa tejto ZoD,
14. vzniknú nepredvídané okolnosti na strane Objednávateľa, ktoré zásadne zmenia podmienky plnenia tejto ZoD a súčasne sa nejedná o okolnosti vylučujúce zodpovednosť Objednávateľa,
15. je preukázané porušenie právnych predpisov SR a ES v rámci realizácie aktivít tejto ZoD súvisiacich s činnosťou Objednávateľa.

**X. Záručné podmienky**

1. Pre zodpovednosť za vady platia v plnom rozsahu ustanovenia OZ, pokiaľ nie je v tejto ZoD upravené inak.
2. Záručná doba na dielo je 24 mesiacov na všetky zariadenia a montáže uvedené v špecifikácii podľa Prílohy č.1 k tejto ZoD.
3. Záručná doba je platná pri dodržaní všetkých servisných prehliadok predpísaných výrobcom zariadení a revízii v zmysle platnej legislatívy SR. Zhotoviteľ sa zaväzuje nastúpiť na záručnú opravu do 6 hod od jej telefonického nahlásenia Objednávateľom a zrealizovať ju do 24 hod od jej nahlásenia.
4. V prípade, ak v uvedenej lehote nedôjde k odstráneniu reklamovaných vád, Objednávateľ je oprávnený vady diela odstrániť v plnom rozsahu na náklady a nebezpečenstvo škody Zhotoviteľa, čím nie sú dotknuté ostatné nároky Objednávateľa vyplývajúce mu z tejto ZoD.
5. Zhotoviteľ neručí za vady, ktoré vznikli nesprávnym skladovaním, neodbornou montážou (ak ju sám nevykonal), a neautorizovanými zásahmi do konštrukcie predmetu plnenia v záručnej lehote.

**XI. Sankcie**

1. V prípade omeškania Zhotoviteľa s prevzatím priestorov pre montáž technológie, s odovzdaním diela alebo s odstránením vád zistených pri prevzatí diela alebo uplatnených Objednávateľom v záručnej lehote, zaplatí Zhotoviteľ Objednávateľovi zmluvnú pokutu v rozsahu 0,05 % z ceny diela za každý deň omeškania.
2. V prípade omeškania Objednávateľa s prevzatím riadne zhotoveného diela alebo s úhradou faktúr Zhotoviteľa, zaplatí Objednávateľ zhotoviteľovi zmluvnú pokutu v rozsahu 0,05% dlžnej sumy za každý deň omeškania s úhradou.
3. Okolnosti vylučujúce zodpovednosť podľa § 374 OZ nemajú vplyv na povinnosť zaplatiť zmluvnú pokutu.
4. Zmluvné strany sa dohodli, že zmluvnou pokutou dohodnutou v tejto zmluve, nie je dotknutý nárok na náhradu škody, a to ani v prípade, ak presahuje výšku zmluvnej pokuty

**XII. Spoločné ustanovenia**

1. Záväzok Zhotoviteľa: strpieť výkon kontroly/auditu/overovania súvisiaceho s dodávaným tovarom, prácami a službami, a to kedykoľvek počas trvania platnosti a účinnosti Zmluvy o poskytnutí NFP na to oprávnenými osobami a záväzok poskytnúť týmto osobám všetku potrebnú súčinnosť.
2. Zhotoviteľ je povinný bezodkladne prijať opatrenia na nápravu nedostatkov, zistených pri výkone kontroly/auditu/overovania v zmysle správy z kontroly/auditu/overovania v lehote stanovenej oprávnenými osobami na výkon kontroly/auditu/overovania, pokiaľ sa na neho nedostatky vzťahujú a o splnení opatrení prijatých na nápravu zistených nedostatkov bezodkladne informovať Objednávateľa.
3. Zhotoviteľ je povinný poskytnúť súčinnosť pri vykonávaní finančnej kontroly vnútorného auditu a vládneho auditu orgánov štátnej správy v zmysle zák. č. 502/2001 Z. z.. Objednávateľ a zhotoviteľ sa súčasne zaväzujú umožniť oprávneným zamestnancom poskytovateľa, MPRV SR, orgánom Európskej únie a ďalším oprávneným osobám v súlade s právnymi predpismi SR a EÚ, že umožnia vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi Zhotoviteľa t.j. zazmluvneného víťazného uchádzača.
4. Zhotoviteľ ku dňu uzavretia tejto zmluvy predloží Objednávateľovi zoznam navrhovaných subdodávateľov (Príloha č. 2 tejto zmluvy) s uvedením údajov o všetkých známych subdodávateľoch a údajov o osobách oprávnených konať za navrhovaných subdodávateľov v rozsahu meno a priezvisko, adresa pobytu a dátum narodenia.
5. V prípade akejkoľvek zmeny údajov o navrhovaných subdodávateľoch podľa bodu 4. tohto článku alebo v prípade zmeny navrhovaných subdodávateľov, Zhotoviteľ túto zmenu oznámi Objednávateľovi doručením nového „Zoznamu subdodávateľov“ Objednávateľovi bezodkladne ako sa o zmene dozvie, pričom v prípade zmeny navrhovaných subdodávateľov zároveň oznámi Objednávateľovi údaje podľa bodu 4. tohto článku o nových subdodávateľoch. Zároveň je Zhotoviteľ povinný dodržať ustanovenia v súlade so Zákonom č. 315/2016 Z. z. o registri partnerov verejného sektora a o zmene a doplnení niektorých zákonov aj v súvislosti s jeho subdodávateľmi.
6. Pohľadávky Zhotoviteľa voči Objednávateľovi vyplývajúce z tejto ZoD sú predmetom ich postúpenia na „názov banky, IČO“, pričom na uvedené sa súhlas Objednávateľa nevyžaduje. Platobným miestom pre platby Objednávateľa je bankový účet uvedený na faktúre Zhotoviteľa.

**XIII. Záverečné ustanovenia**

1. Záväzky zmluvných strán, vyplývajúce z tejto ZoD sa riadia slovenským obchodným právom. Na rozhodovanie sporov zo ZoD a sporov s ňou súvisiacimi sa zmluvné strany dohodli na právomoci všeobecných súdov Slovenskej republiky.
2. ZoD nadobúda platnosť dňom podpisu oboma zmluvnými stranami a účinnosť dňom doručenia výzvy na odovzdanie a prevzatie priestorov pre montáž technológie Zhotoviteľovi písomne, emailom alebo osobne.
3. ZoD a jej predmet je dôverný a nesmie byť bez súhlasu zmluvnej strany použitý na iné účely než na vykonanie diela.
4. ZoD možno meniť iba písomnými dodatkami, podpísanými oprávnenými zástupcami oboch zmluvných strán. Dodatok k tejto ZoD je možné uzatvoriť výhradne písomnou formou po odsúhlasení obidvoma zmluvnými stranami a v súlade s § 18 a zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení a súhlasom poskytovateľa nenávratného finančného príspevku v prípade potreby.
5. ZoD je zhotovená v 4 exemplároch, 3 pre obe Objednávateľa a 1 pre Zhotoviteľa.
6. Zmluvné strany sa dohodli, že doručovanie písomností vyplývajúcich z tejto ZoD bude vykonávané osobne alebo poštou ako doporučená zásielka. Písomnosti, ktoré sa budú doručovať osobne alebo poštou ako doporučená zásielka, doručuje jedna zmluvná strana druhej zmluvnej strane na adresu sídla uvedenú v záhlaví tejto ZoD. Ak nie je možné doručiť adresátovi písomnosť na túto adresu a/alebo ak pošta písomnosť vrátila odosielateľovi ako nedoručiteľnú zásielku a/alebo ak ju adresát písomnosti odmietol prevziať, považuje sa za deň doručenia písomnosti tretí (3.) deň po tom, čo bola písomnosť odoslaná adresátovi písomnosti doporučene na jeho adresu sídla uvedenú v záhlaví ZoD. Účinky doručenia nastávajú aj vtedy, ak sa o tom adresát písomnosti nedozvedel. Ak sa zmení adresa niektorej zo zmluvných strán, je táto zmluvná strana povinná druhej zmluvnej strane písomne oznámiť novú adresu bez zbytočného odkladu. V prípade nesplnenia tejto povinnosti sa doručuje na adresy uvedené v záhlaví tejto ZoD, pokiaľ z obchodného registra nevyplýva iná adresa.

Dátum: ........... Dátum: ................................

Za Zhotoviteľa : Za Objednávateľa :

.................................................................... ........................................................................

 Ing. Martin Mäsiar

 LYCOS – Trnavské sladovne, spol. s r.o.

konateľ spoločnosti konateľ spoločnosti

Prílohy k ZoD:

Príloha č.1 – Špecifikácia predmetu zákazky

Príloha č.2 – Zoznam subdodávateľov

Príloha č.3 – PD na CD/USB nosiči

Príloha č.4 – Časový harmonogram

**Príloha č. 2 k zmluve o dielo**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V...................... dňa ................

 ....................................................